


PIEGĀDES LĪGUMS NR.VS34-24-    lī

Rīgā

2024.gada 10.septembrī

[bookmark: _Hlk510529632]Rīgas 34.vidusskola, turpmāk –  PASŪTĪTĀJS,  direktores Nataļjas Rogaļevas personā, kura rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 01.03.2011. nolikuma Nr. 100 “Rīgas 34.vidusskolas nolikums”47.13. apakšpunktu un 65.punktu, no vienas puses un un SIA “BG”, reģistrācijas Nr. 40003439828, valdes priekšsēdētāja Aināra Baumaņa  personā, kurš rīkojas uz statūtu pamata, turpmāk - PIEGĀDĀTĀJS no otras puses, kopā saukti – PUSES, pamatojoties uz iepirkuma –  ID Nr. R34VS 2024/3  2024.gada 4.septembra protokolu Nr.IEK-24-8-pro noslēdz šādu līgumu, turpmāk – Līgums.

1. LĪGUMA  PRIEKŠMETS

1.Pasūtītājs pasūta un pērk, un Piegādātājs pārdod un piegādā kvalitatīvas un Pasūtītāja vajadzībām atbilstošas saimniecības preces (turpmāk - Prece) atbilstoši Tehniskajam - finanšu piedāvājumam (1.pielikums) un Pasūtītāja pasūtījumam. 


2. LĪGUMA TERMIŅŠ, LĪGUMCENA UN  NORĒĶINU  KĀRTĪBA

2.1. Līgums stājas spēkā ar tā parakstīšanas dienu un ir spēkā 24 (divdesmit četrus) mēnešus. 
2.2. Preču cenas ir norādītas Līguma 1.pielikumā “Tehniskais - finanšu piedāvājums”. 
2.3. Kopējā līgumcena bez pievienotās vērtības nodokļa (turpmāk - PVN) ir līdz EUR 27275 (divdesmit septiņi tūkstoši divi simti septiņdesmit pieci euro) bez PVN. PVN 21% (divdesmit viens procents) ir EUR 5727.75 (piecii tūkstoši septiņi simti divdesmit septiņi euro,75centi), kopējā Līgumcena ar PVN ir EUR 33002.75 (trīsdesmit trīs tūkstoši divi euro, 75 centi). 
2.4. Līgumcenā ietilpst visi nodokļi, maksājumi, nodevas un citi izdevumi, kas saistīti ar Līguma izpildi, tajā skaitā arī Preces piegādes izdevumi. 
2.5. PVN aprēķina atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā, PVN piemēro saskaņā ar Preču piegādes brīdī spēkā esošajiem normatīvajiem aktiem, neveicot atsevišķus grozījumus Līgumā. 
2.6. Pasūtītājs Preces apmaksu veic 30 (trīsdesmit) kalendāro dienu laikā no pavadzīmes-rēķina abu Pušu parakstīšanas dienas. Par apmaksas dienu tiek uzskatīta diena, kurā nauda ir iemaksāta Piegādātāja norādītajā bankas kontā. 
2.7. Izrakstot pavadzīmi - rēķinu, Piegādātājs tajā norāda Pasūtītāja Līguma reģistrācijas numuru. 
2.8. Pasūtītājam, ņemot vērā saimnieciskās vajadzības, ir tiesības 10% (desmit procenti) apmērā no kopējās līgumcenas, no Piegādātāja iegādāties citas Piegādātāja sortimentā esošās saimniecības preces (papildus Līguma 1.pielikumā norādītājam). 
2.9. Pasūtītājs iepērk tādu Preču daudzumu, kāds nepieciešams tā darbības nodrošināšanai, t.i. Pasūtītājam nav pienākums iepirkt precīzi 1.pielikumā norādīto katras Preces vienības apjomu. Līguma darbības laikā Preču plānotais daudzums konkrētajām pozīcijām var mainīties (palielināties un/vai samazināties), ņemot vērā Pasūtītāja vajadzības. 
2.10. Pasūtītājs patur tiesības neiztērēt Līguma 2.3.punktā norādīto līgumcenu. 


 

3. PREČU KVALITĀTE UN GARANTIJAS
Piegādātajām precēm jāatbilst iesniegtajām Tehniskā piedāvājumā norādītajām minimālajām prasībām. Preču kvalitātei jāatbilst pieņemtajiem standartiem. Piegādātājs nodrošina, ka pircējam piegādātās preces ir kvalitatīvas, derīgas lietošanai, drošas un nerada apdraudējumu pircēja mantai, kā arī personu veselībai un dzīvībai un atbilst Latvijas Republikas normatīvo aktu prasībām un tās tiek lietotas saskaņā ar preces instrukcijā noteikto.

4. PREČU PIEGĀDE
4.1. Piegādātājs piegādā un nodod preces Pasītītājam Rīgā, Kandavas ielā 4 un Vircavas ielā 7, Rīgā.
4.2. Norādītie Pasūtītāja pārstāvji Preces pasūtījumu veic atbilstoši  saimnieciskajām vajadzībām, nosūtot pasūtījumu uz Līguma 8.4.2.punktā norādīto e- pastu  vai pasūtot pa telefonu.,
4.3. Ja Pasūtītāja pārstāvis pie Preces pieņemšanas konstatē Preces neatbilstību vai trūkumus, tas norāda konstatētās nepilnības un trūkumus Preču pavadzīmē - rēķinā un abpusēji parakstītu ar atzīmi par atpakaļ nodošanu atgriež Piegādātājam kopā ar Preci līdz nepilnību un trūkumu novēršanai.
4.4. Piegādātājs par saviem līdzekļiem abpusēji saskaņotā termiņā, bet ne vēlāk kā 5 (piecu) darba dienu laikā no atgrieztās Preces dienas, novērš trūkumus un nepilnības un piegādā Līguma nosacījumiem atbilstošu Preci, iesniedzot Pasūtītāja pārstāvim parakstīšanai Preču pavadzīmi - rēķinu.
4.5. Piegādātājs nes pilnu materiālo atbildību par Preci līdz tās nodošanai Pasūtītājam. 

5. LĪGUMA TERMIŅŠ UN LĪGUMA IZBEIGŠANA

5.1. Līgums ir spēkā no tā parakstīšanas brīža.
5.2. Piegādātājam ir tiesības vienpusēji izbeigt Līgumu un pieprasīt Pasūtītājam
no tā izrietošo saistību izpildi, ja:
5.2.1. Pasūtītājs kavē šajā Līgumā paredzēto maksājumu veikšanu vairāk par 30 (trīsdesmit) dienām no norēķinu termiņa pēdējās dienas;
5.3. Pasūtītājam ir tiesības vienpusēji izbeigt šo Līgumu pirms termiņa, ja:
5.3.1. Piegādātājs nepiegādā preces Pasūtītājam vairāk par 15 (piecpadsmit)
            dienām no Iepirkumā norādītā termiņa.
5.4. Vienpusēji izbeidzot šo Līgumu, par to PUSE jāinformē 10 (desmit) dienas iepriekš.

6. LĪDZĒJU ATBILDĪBA
6.1. Pasūtītāja saistības un atbildība:
6.1.1. Pasūtītājs ir atbildīgs par savu saistību pienācīgu izpildi; 
6.1.2. Pasūtītājs apņemas veikt samaksu par Preci šajā Līgumā noteiktajā termiņā un kārtībā;
6.1.3. Pasūtītājs apņemas savlaicīgi veikt Piegādātāja piegādātās Preces pieņemšanu; 
6.1.4. Ja Pasūtītājs neveic samaksu par Precēm Līguma 2.6.punktā norādītajā termiņā, tad 
  Piegādātājam ir tiesības prasīt no Pasūtītāja līgumsoda samaksu 0,1% apmērā no savlaicīgi nenomaksātās summas par katru nokavēto dienu.
6.2. Piegādātāja saistības un atbildība:
6.2.1. Piegādātājs ir atbildīgs par savu saistību pienācīgu izpildi;
6.2.2. Piegādātājs apņemas veikt Preču piegādi Līgumā noteiktajā kārtībā;
6.2.3. Piegādātājs uzņemas atbildību par zaudējumiem, kuri nodarīti Pasūtītājam sakarā ar Līguma noteikumu pārkāpumu, ja Piegādātājs tajos vainojams; 
6.2.4. Ja Piegādātājs nepiegādā Preces Līguma 3.2.punktā noteiktajā termiņā, Pasūtītājam ir tiesības prasīt no Piegādātāja Līgumsoda samaksu 0,1% apmērā no nepiegādāto Preču cenas par katru nokavēto piegādes dienu
6.3. Ieturamā līgumsoda summa par Pušu saistību nepienācīgu izpildi nevar būt lielāka par 10 % no kopējās līgumcenas. 
6.4. Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes. 
6.5. Pasūtītājam ir tiesības pieprasīt ražotāja apliecinājumu par Preces autentiskumu visa līguma darbības laikā, ja tam rodas šaubas par saņemtās Preces atbilstību Līguma 1.pielikumam

7. NEPĀRVARAMA VARA

7.1. Neviena no PUSĒM nav atbildīga par savu saistību neizpildi saskaņā ar Līgumu, ja šo saistību izpilde nav iespējama nepārvaramas varas (force majeure) apstākļu dēļ. 
7.2. Ar nepārvaramas varas apstākļiem saprot apstākļus, kurus PUSES nevar ietekmēt un par ko viņas nevar būt atbildīgas, kā karu, blokādi, embargo, eksporta un importa aizliegumu, dabas stihijas, valsts vai pašvaldību institūciju lēmumus un citus ārkārtēja rakstura apstākļus, kurus PUSES nevarēja paredzēt Līguma izpildes laikā. Šie apstākļi ir par pamatu saistību izpildes termiņa pagarināšanai par periodu, kurā pastāv nepārvaramas varas radītie apstākļi vai arī PUŠU atbrīvošanai no saistību izpildes.
7.3. Darbaspēka nepietiekamība un materiālu trūkums netiek atzīti par nepārvaramas varas gadījumiem.
7.4. PUSEI, kurai kļuvis neiespējami izpildīt saistības minēto iemeslu dēļ, ir pienākums paziņot rakstiski otrai PUSEI 3 (trīs) darba dienu laikā par šādu apstākļu rašanos un to apstiprināšanai jāiesniedz kompetentas iestādes izziņa. Ja šāds paziņojums tiek izdarīts pēc 3 (trīs) darba dienām, tad PUSEI nav tiesību vēlāk atsaukties uz traucējošiem apstākļiem.
7.5. Ja nepārvaramas varas radīto apstākļu dēļ līgums nedarbojas vairāk par 30 (trīsdesmit) dienām, katram no PUSEI ir tiesības atteikties no Līguma saistību izpildes, par to brīdinot otru PUSI. Šajā gadījumā neviena no PUSĒM nevar prasīt zaudējumu atlīdzību, kas radušies līguma izbeigšanas dēļ.

8. CITI LĪGUMA NOTEIKUMI

8.1. PUSES apņemas nodrošināt konfidencialitāti un neizpaust trešajām personām informāciju par PUŠU darbību, kas tiem kļuvusi zināma, pildot šo Līgumu, izņemot, ja šādu informāciju pieprasa iestādes un/vai amatpersonas, kurām šādas tiesības noteiktas spēkā esošajos normatīvajos aktos vai šādu informāciju pieprasa ar PUSI saistītās sabiedrības.
8.2. Piegādātājs nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
8.3. Jebkuras izmaiņas šī Līguma noteikumos ir spēkā tikai tad, ja tās būs noformētas rakstiski un ja tās parakstīs abas PUSES. 
8.4. Ja spēku zaudē kāds no Līguma nosacījumiem, tas neietekmē pārējo nosacījumu spēkā esamību. Ja tas būtiski ietekmē PUSES stāvokli, PUSES vienojas par tālākiem Līguma turpināšanas noteikumiem vai arī par Līguma izbeigšanu.
8.5. Pēc Līguma parakstīšanas visas iepriekšējās sarunas un sarakste par šī līguma priekšmetu, kas bija līdz līguma spēkā stāšanās brīdim, zaudē spēku. 
8.6. Tās līgumattiecības, kuras nav atrunātas šī Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
8.7. PUSES apņemas risināt iespējamās domstarpības sarunu ceļā, bet ja tās nav iespējams atrisināt 30 (trīsdesmit) dienu laikā no strīda rašanās brīža, tās izšķiramas Latvijas Republikas tiesā Latvijas Republikas normatīvajos aktos noteiktajā kārtībā.
8.8. Visiem paziņojumiem, kuri tiks sagatavoti saskaņā ar šo līgumu, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz šajā līgumā norādītajām adresēm, ievērojot sekojošus nosacījumus:
8.8.1. Jebkurš personīgi, pa elektronisko pastu vai pa faksu nosūtīts paziņojums ir uzskatāms par saņemtu nākošajā dienā pēc nosūtīšanas.
8.8.2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
8.9. PUŠU rekvizītu nomaiņas gadījumā PUSES apņemas viena otru par to brīdināt 10 (desmit) darba dienu laikā. Ja tas netiek darīts, PUSE uzskata, ka nosūtītā korespondence ir saņemta.
8.10. Šis Līgums ir saistošs jebkuram PUSES tiesību un saistību pārņēmējam, pilnvarotām personām, kā arī personām, kas rīkojas PUSES vārdā. 
8.11. Šī Līguma neatņemama sastāvdaļa ir Pasūtītāja izsludinātā iepirkuma “Par tiesībām piegādāt saimniecības preces” identifikācijas Nr. R34VS 2024/3 nolikums, PIEGĀDĀTĀJA Iepirkuma pieteikums.
8.12. Līguma nodaļu nosaukumi izmantoti teksta pārskatāmībai un, tie nevar tikt izmantoti Līguma noteikumu interpretācijai un skaidrošanai.
8.13. Līgums ir sastādīts uz 19 (deviņpadsmit) lapām, 2 eksemplāros, katrai no PUSĒM pa vienam eksemplāram. 

9. LĪDZĒJU REKVIZĪTI UN PARAKSTI

	PASŪTĪTĀJS:
Rīgas 34. vidusskola 
Kandavas iela 4, Rīga, LV-1083 
Maksātājs:
Rīgas valstspilsētas pašvaldība
Juridiskā adrese: Rātslaukums 1, Rīga, 
LV-1050
NMR kods: 90011524360 
PVN. reģ. Nr.: LV90011524360
Banka: AS “Luminor Bank AS”
Kods: NDEALV2X
Konts: LV27RIKO0021000916040
RD iestādes kods: 2102539

________________    N.Rogaļeva                
Paraksts                                         

_____________
 Datums
	PIEGĀDĀTĀJS:
SIA”BG”
Reģistrācijas Nr.  40003148160
Juridiskā adrese: Bukultu iela 9, Rīga, LV-1005
Tālrunis:67501000
Banka:AS SEB Banka
Kods: UNLALV2X
Konts:LV63UNLA0034109153100

 





______________    
Paraksts                                    V.Uzvārds
_____________
Datums

